Бакрорез, *poeta laureatus* Амросиус Ханеман (починал 1644)
**Бакрорез** (француски: *chalcographie*, германски: *Kupferstich*, англиски: *chalcography*) – графичка техника, длабок печат, во која матрицата, подлогата се обработува за печатење по механички пат.

Историја
--------

Врежувањето врз метални подлоги било познато во Кина уште од X век, а во Европа од почетокот на XIII век. 

Бакрорезот како техника се развила во рамките на златарскиот занает и тоа најмногу за врежување на орнамент и други украси. 
Кон четириесеттите години на XV век, бакрорезот започнал да се користи и за илустрирање на текстови, особено црковни како и за украси на разни кутии, молитвеници, украсувани со боја и позлата.

Најран отпечаток во бакрорез, како графичко дело, се смета графичкиот лист на анонимниот германски мајстор од 1446 година насловен „Камшикување". 

Најзначајни најистакнати автори од овој ран период биле Мартин Шонгауер (околу 1435-1491) и Албрехт Дирер кој бил еден од најголемите германски и европски бакроресци. Покрај нив, познати биле и: Ханс Балдунг (1484—1545), Лукас ван Лејден (1494—1533), Лука Кранах Помладиот (1515—1586), Хендрик Голциус (1558—1617), Клод Мелан (1598—1688).

Од подоцнежниот период попознати биле современите мајстори: Стенли Вилијам Хејтер (1901—1988), Жак Вијон (1865—1963) и други .

Метод
-----

Пред да биде исцртана и изгравирана, металната плоча треба да биде исполирана, исчистена, одмастена, а самото гравирање се изведува со помош на разни игли, ножеви и длета изработени од висококвалитетен челик.

При гравирањето, плочата треба да е поставена на кожно перниче, за да може да се движи и врти во сите насоки во фазата на изработката на цртежот.

Понатамошната постапка, подготовката за печатење е слична како кај бакрописот, со тоа што поставувањето на бојата треба да биде изведено попедантно и попрецизно.

Бакрорезот е исклучително тешка графичка техника, денес ја практикуваат мал број уметници, а карактеристична е по јасните и прецизни линии.

Поради тоа, меѓу другото до скоро била употребувана за печатење и на хартиени пари.

Галерија
--------

* Карти за играње, Страдањата на Св. Себастијан, 1440Карти за играње, Страдањата на Св. Себастијан, 1440
* Карти за играње, студија за птици, 1450Карти за играње, студија за птици, 1450
* Монограми Е.С. Болниот Христос со ангели, 1460Монограми Е.С. Болниот Христос со ангели, 1460
* Андреа Монтања, Баханалии, 1470Андреа Монтања, Баханалии, 1470
* Мартин Шонгауер, Страдањата на Св. Антониј, 1470Мартин Шонгауер, Страдањата на Св. Антониј, 1470
* Мартин Шонгауер, Поклонувањето на Трите кралеви, 1475Мартин Шонгауер, Поклонувањето на Трите кралеви, 1475
* Лукас ван Лајден, Починка на патот од бегството од Египет, 1506Лукас ван Лајден, Починка на патот од бегството од Египет, 1506
* Албрехт Дирер, Мадона, 1514Албрехт Дирер, Мадона, 1514
* Албрехт Дирер, Меланхолија I, 1514 – Проект на Гугл АртАлбрехт Дирер, Меланхолија I, 1514 – Проект на Гугл Арт
* Лукас ван Лејден, Голгота, 1517Лукас ван Лејден, Голгота, 1517
* Маркантонио Раимонди (наречен Рафаел), 1520-1525, Вознесение,Маркантонио Раимонди (наречен Рафаел), 1520-1525, Вознесение,
* Агостино Карачи, Портрет, 1585Агостино Карачи, Портрет, 1585
* Хендрик Голциус, Фаетон, 1588 – Проект на Гугл АртХендрик Голциус, Фаетон, 1588 – Проект на Гугл Арт
* Аегидус Саделер , Алегоричен двоен портрет на Вартоломеј Спангер и неговата покојна сопруга Кристина, 1600 година, Национална галерија во ПрагаАегидус Саделер , Алегоричен двоен портрет на Вартоломеј Спангер и неговата покојна сопруга Кристина, 1600 година, Национална галерија во Прага
* Матхаус Меријан, Вроцлав, 1642Матхаус Меријан, Вроцлав, 1642
* Клод Мелан, Христовиот лик на убрусот од Вероника, 1649Клод Мелан, Христовиот лик на убрусот од Вероника, 1649
* Роберт Нантеуил, Портрет на Лудвиг XIV (1664) – Проект на Гугл АртРоберт Нантеуил, Портрет на Лудвиг XIV (1664) – Проект на Гугл Арт
* Вилијам Хогарт – Напредокот на Рејк, гравура на бакар, 1735 – Проект на Гугл АртВилијам Хогарт – Напредокот на Рејк, гравура на бакар, 1735 – Проект на Гугл Арт
* Џон Флексман, Праведниот суд, 1804Џон Флексман, Праведниот суд, 1804

Поврзано
--------

Бакропис

Наводи
------

1. ↑  „бакрорез" — Дигитален речник на македонскиот јазик
2. ↑  [  Kupferstich]
3. ↑  bakrorez
4. ↑  „Chalcographie". Архивирано од изворникот на 2020-07-15. Посетено на 2019-09-25.

Надворешни врски
----------------

* Бакрорез
* Ondřej Michálek: Kapitoly z černého umění. Přehled grafických technik a některých průmyslových technologií tisku. Rytina, s. 49-50, Univerzita Palackého v Olomouci, 2014
* Moravská galerie: Václav z Olomouce (činný 1481-1497), Smrt sv. Šebestiána